Domain bérleti szerződés

Jövőbeni használó (továbbiakban Bérlő) adatai:
Név / cégnév:	<kitöltendő>
Cím / székhely:	<kitöltendő>
Szem. ig. szám / adószám:	<kitöltendő>
Képviselő személy (cég esetén ügyvezető):	<kitöltendő>

Érintett domain név(ek) (továbbiakban Domain):
	<kitöltendő>

A bérleti szerződés létrejött egyrészről a SOFTLOG Informatika Kft. (2112 Veresegyház, Levendula u. 9., adószám: 23193325-2-13), mint Bérbeadó, másrészről a Bérlő (együtt: Felek) között, az alulírott napon és helyen az alábbi feltételek szerint:

1.	Bérbeadó határozatlan időre bérbe adja, Bérlő pedig bérbe veszi a Bérbeadó tulajdonát képező Domain-t.

2.	Bérbeadó kijelenti, hogy a Domain saját és kizárólagos tulajdonát képezi, amely tényt a www.domain.hu/domain/domainsearch és / vagy www.domaintools.com oldalon található ellenőrzés is igazolt.

3.	Bérbeadó kijelenti, hogy a bérleti ár semmilyen körülmények között nem különbözik a mindenkori domain regisztrációs, domain fenntartási és webhosting díjaktól, amely díjak minden esetben megtalálhatók a www.bixerver.hu oldalon.

4.	Bérlő elfogadja, hogy a kiadó Domain-re nem vonatkoznak az aktuális akciós árak.

5.	A kezdő bérleti ár jelen szerződés aláírását követően esedékes és megegyezik a Domain két éves regisztrációs díjával, továbbá a MidiNet webhosting csomag jelenlegi éves díjával. A kezdő bérleti ár kiegyenlítése előtt a Domain-re nézve használati joggal a Bérlő nem rendelkezik. Bérlő a domain regisztrációs díjat a két év lejárata után éves (vagy több éves) ciklusban, domain meghosszabbítás díj címen fizeti. Bérlő a MidiNet webhosting csomagdíjat az egy év lejárata után éves (vagy több éves) ciklusban fizeti.

6.	A szerződés aláírása és a kezdő bérleti ár kifizetése után a Bérlő használati joggal rendelkezik a Domain felett, amelyet a SOFTLOG Informatika Kft. nemfizetés vagy késedelmes fizetés esetén vonhat vissza.

7.	Bérlő tudomásul veszi, hogy a Domain tulajdonjoga semmilyen körülmény között nem kerül átruházásra.

8.	Bérbeadó hozzájárul a Domain más domainre való átirányításához, de az átirányítás miatt a Bérlő a csomagdíj alól nem mentesül.

9.	Bérlő igénye esetén, a Domain-hez egyéb szolgáltatásokat (amelyek a MidiNet webhosting csomag szolgáltatási keretein kívül esnek) csak a SOFTLOG Informatika Kft. biztosíthat. A MidiNet webhosting csomag felett lévő szolgáltatásokra nézve Bérlő csak a különbözeti díjat fizeti.

10.	Bérlő elfogadja a Domain névvel kapcsolatos domain regisztrációs szabályzatban foglaltakat, és szavatol azért, hogy minden esetben, a szabályzatban leírtak szerint jár el. A szabályzat megszegése esetén Bérbeadó jogosult a Domain név visszavételére.

11.	Bérlő elfogadja, hogy szolgáltatás felmondása, vagy jelen Szerződés megszegése esetén Bérbeadó a fennmaradó és kifizetett szolgáltatási díjat semmilyen körülmények között nem fizeti vissza.

12.	Bérlő kijelenti, hogy elfogadja a SOFTLOG Informatika Kft. Általános Szerződési Feltételeiben leírtakat, amely megtalálható a www.bixerver.hu weboldalon.

13.	Amennyiben a Bérlő a kezdő bérleti árat a fizetési határidőn belül nem egyenlíti ki, a Bérbeadó azonnal elállhat a bérleti szerződéstől, így jelen szerződés érvényét veszti.

14.	Felek kölcsönösen kijelentik, illetve kölcsönösen jóváhagyólag tudomásul veszik, hogy rendelkeznek azzal a képességgel és meghatalmazással, hogy jelen szerződéses kapcsolatba lépjenek és az ebből fakadó szerződéses kötelezettségeiket teljesítsék.

15.	Jelen szerződésben nem szabályozott kérdésekben a Polgári Törvénykönyv előírásai az irányadóak.

16.	Jelen szerződés alkalmazásából eredő bármely jogvitájuk esetére - peren kívüli egyezség hiánya esetén - a szerződő Felek a Pesti Központi Kerületi Bíróság kizárólagos illetékességét kötik ki, amelynek alávetik magukat.

Jelen szerződést a Felek elolvasás és értelmezés után, kölcsönös és egybehangzó akaratuk kifejezésének szándékával, helybenhagyólag írták alá.

Kelt, 2011. március 18.

	P.H.	P.H.

	……………………………….	……………………………….
	Bérlő	SOFTLOG Informatika Kft.

Tanú 1:	Tanú 2:

Név: 	…………………………………….	Név: 	…………………………………….

Cím: 	…………………………………….	Cím: 	…………………………………….

Szem. ig. szám:	…………………………………….	Szem. ig. szám:	…………………………………….

Aláírás: 	…………………………………….	Aláírás: 	…………………………………….